
Veileder	for	oversendelse	av saker	om merknad	i	politiattest til Nemnda for studentsaker




[bookmark: Innledning]Innledning
Denne veilederen er utarbeidet av sekretariatet for Nemnda for studentsaker. Formålet med veilederen er å sikre at saker om merknad i politiattest som oversendes nemnda er komplette og ryddig fremstilt, slik at nemnda sitt arbeid er så effektivt som mulig og studentene kan få svar så fort som mulig.
[bookmark: Oversendelsesbrev_til_Nemnda_for_student]Oversendelsesbrev til Nemnda for studentsaker
Ved oversending av saker skal det utarbeides og sendes et oversendelsesbrev til Nemnda for studentsaker, i tråd med den vedlagte malen for dette.
[bookmark: Saksdokumenter_tilknyttet_saken]Saksdokumenter tilknyttet saken
Oversendingen må inneholde alle dokumentene som tilhører saken, der dato på hvert dokument går frem, navn på den som har utformet dokumentet må også gå tydelig frem. Politiattest med relevant merknad, dom(mer), forelegg, uttalelser/attester, vurdering gjort av fakultetet og oversendelsesbrevet.
Vedlagt følger en liste over saksdokumenter som normalt skal følge med i saker om merknad i politiattest. Merk at listen ikke er uttømmende, og at en ved oversending må vurdere konkret om det er ytterligere saksdokumenter som skal følge med.
[bookmark: Oversending_av_saker_om_merknad_i_politi]Oversending av saker om merknad i politiattest til Nemnda for studentsaker
Ved oversendingen skal saken ordnes slik at oversendelsesbrevet ligger først som hoveddokument, så skal alle dokumentene som hører til saken følge i kronologisk rekkefølge (sortert etter datoer, fra eldst til yngst dato). Før oversending ber vi også om at det kontrolleres at alle relevante saksdokumenter er kommet med som vedlegg, at alle dokumenter er godt leselige, og at ingen dokumenter er lagt ved dobbelt. Angi hvordan studenten har fått uttalt seg, slik at studentens rett til kontradiksjon er ivaretatt. Dersom uttalelsen er gitt muntlig, og følger av et møtereferat eller lignende ber vi om at det grunngis hvorfor studenten ikke har uttalt seg skriftlig. 

Saker knyttet til politiattest:

· Politiattest
· Dom(mer)/forelegg
· Uttalser/attester
· Vurdering gjort av fakultet
· Oversendingsbrev til Nemnda for studentsaker

	Mal – Oversendelse av saker om merknad i politiattest til Nemnda for studentsaker





[bookmark: Bakgrunn]Bakgrunn
Gi en kort fremstilling av de faktiske sidene av saken (faktum) og fakultetets/instituttets/enhetens saksbehandling.
(Studentens navn) (studentnr. 000000) startet ved (studieprogram) høsten/våren 20xx. (Ved opptak leverte studenten politiattest jf. universitets- og høyskoleloven § 4-9 første ledd.) ((Fakultetet/Instituttet) ble gjort oppmerksomme på at studenten har fått endringer på politiattesten.) (Fakultetet/Instituttet) kontaktet studenten å ba om å få tilsendt ny politiattest (dato), jf. universitets- og høyskoleloven § 4-9 første ledd. Se vedlegg x. Studenten leverte (ny) politiattest med relevant merknad (dato).
«Gjengi merknaden i politiattesten»

Gi en kort oppsummering av saksgangen i saken. Gjengi etter dato eldst til yngst hvordan saken oppstod og hvordan den er blitt behandlet. Vis til dokumenter, referater, politiattest, vurdering av om studenten bør få fortsette studiet og andre dokumenter som er relevante for saken, slik som for eksempel studieplan/emnebeskrivelser.
[bookmark: Studenten_mener]Studenten mener
Gi en kort oppsummering av hva studenten har sagt om hendelsesforløpet, studentens motivasjon til å gjennomføre studiet og uttalelse fra eventuell arbeidsgiver eller lignende.
[bookmark: Fakultetets/Instituttets_vurdering]Fakultetets/Instituttets vurdering
Gi en kort oppsummering av instituttets vurdering av om studenten burde få fortsette på studieprogrammet. Hvordan fremstod studenten i møte? Hvorfor burde/burde ikke studenten få fortsette på studiet.
[bookmark: Fakultetets/Instituttets_forslag_til_ved]Fakultetets/Instituttets forslag til vedtak
Gi en kortfattet innstilling til vedtak. Hva mener fakultetet/instituttet utfallet av saken burde bli?

